เรือดำน้ำ

[thumb|upright=1.35|เรือดำน้ำชั้นไต้ฝุ่นของ[กองทัพเรือรัสเซีย]]
thumb|เรือดำน้ำขนาดเล็ก

เรือดำน้ำเป็นเรือรบที่สามารถปฏิบัติการในขณะที่อยู่ใต้ผิวน้ำได้ สร้างจากเหล็กแต่มีความสามารถในการเคลื่อนที่ภายใต้น้ำ เรือดำน้ำ ถูกนำมาใช้ในการสงครามและการค้นคว้าสำรวจใต้ทะเลลึกในบริเวณที่มนุษย์เราไม่สามารถดำลงไปได้ด้วยการสวมเพียงชุดดำน้ำ ด้วยคุณสมบัติที่พิเศษเหนือกว่ายานพาหนะชนิดอื่นคือ มันสามารถที่จะอยู่ได้ทั้งบนผิวน้ำและใต้น้ำ นับตั้งแต่ ปี ค.ศ. 1620 ที่เรือดำน้ำลำแรกถูกสร้างขึ้นมา ขณะนั้นเรือดำน้ำสามารถจุคนได้เพียง 12 คน ดำน้ำได้ลึกเพียง 4.5 เมตร และเคลื่อนที่ใต้น้ำได้เพียง 8 กิโลเมตรก่อนที่จะต้องขึ้นสู่ผิวน้ำ ปัจจุบันเรือดำน้ำสามารถจุคนได้ถึง 150 คน สามารถอยู่ใต้น้ำได้นานนับเดือน ด้วยขนาดที่ใหญ่โตจนสามารถจุคนได้มากขนาดนี้ เรือดำน้ำมีวิธีการอย่างไรที่จะทำให้ตัวมันดำลงใต้น้ำได้และกลับขึ้นสู่ผิวน้ำได้อีก เรือดำน้ำถูกออกแบบมาเพื่อให้สามารถอยู่ในน้ำลึกได้ ด้วยตัวลำเรือที่ถูกออกแบบให้มีผนังสองชั้น เป็นส่วนหนึ่งที่ทำให้ลูกเรือสามารถอยู่ในเรือได้อย่างปกติ แม้จะอยู่ในระดับความลึกมากเพียงใดก็ตาม และสามารถอยู่ได้นานจนกว่าอากาศและอาหารจะไม่เพียงพอ

ปัจจุบันเรือดำน้ำถูกนำไปใช้ประโยชน์อย่างกว้างขวาง เราสร้างเรือดำน้ำขนาดที่เล็กสามารถดำน้ำในระดับที่ลึกมาก เพื่อทำงานเฉพาะกิจบางอย่าง เช่น การสำรวจซากเรือโบราณ, การวางสายเคเบิลใต้น้ำ, การหาร่องรอยของแผ่นดินไหว และการศึกษาเกี่ยวกับสิ่งมีชีวิตใต้ทะเล
ซึ่งทำให้มนุษย์เราสามารถจะเข้าถึงโลกใต้ทะเลที่เราไม่เคยสัมผัสมาก่อน

## ประวัติ

### เรือดำน้ำยุคแรก
[thumb|เรือดำน้ำแดรบเบิล (''[Cornelis Drebbel|Drebbel*), เป็นเรือดำน้ำสำหรับการนำร่องลำแรก]]

อ้างอิงจากบันทึกใน *Opusculum Taisnieri* ตีพิมพ์ในปี 1562: 




ในปี ค.ศ. 1578 นักคณิตศาสตร์ชาวอังกฤษชื่อ [[วิลเลียม บอร์น]] (William Bourne) ได้บันทึกไว้ในหนังสือของเขาเรื่อง Inventions or Devises ซึ่งเป็นหนึ่งในแบบแปลนแรกของการสร้างยานพาหนะนำทางใต้น้ำ (underwater navigation vehicle)  ไม่กี่ปีต่อมานักคณิตศาสตร์และนักเทววิทยาชาวสก็อตชื่อ [[จอห์น เนเปียร์]] (John Napier) ได้เขียนไว้ในหนังสือ*สิ่งประดิษฐ์ลับ* (Secret Inventions) (ปี 1596) ดังต่อไปนี้: "These inventions besides devises of sayling under water with divers, other devises and strategems for harming of the enemyes by the Grace of God and worke of expert Craftsmen I hope to perform." ไม่เป็นที่ชัดเจนว่าเขาได้เคยดำเนินการตามความคิดของเขาหรือไม่ 

ครั้งแรกของเรือดำน้ำที่ได้มีการสร้างเราได้ข้อมูลที่เชื่อถือได้ว่า มันได้ถูกสร้างขึ้นในปี ค.ศ. 1620 โดย [[คอร์นีเลียส แดรบเบิล]] (Cornelius Drebbel), ซึ่งเป็น[[ชาวดัตช์]]เพื่อใช้ในงานราชการของ[[พระเจ้าเจมส์ที่ 1 แห่งอังกฤษ]] มันถูกสร้างขึ้นตามมาตรฐานของการออกแบบที่ระบุไว้โดยนักคณิตศาสตร์ชาวอังกฤษที่มีชื่อว่า [[วิลเลียม บอร์น]] (William Bourne)  มันถูกขับเคลื่อนโดยใช้วิธีการพาย 


==== ในศตวรรษที่ 18 ====

ในช่วงกลางศตวรรษที่ 18 มีสิทธิบัตรมากกว่า 12 ฉบับ สำหรับเรือดำน้ำ / เรือใต้น้ำ (submersible boat) ที่ได้รับอนุญาตในอังกฤษ  ในปี ค. ศ. 1747, นาธาเนียล ไซแมนส์ (Nathaniel Symons) ได้สร้างและจดสิทธิบัตรตัวอย่างการทำงานแรกที่รู้จักกันดีในการใช้ถังอับเฉา (ballast tank) สำหรับการดำน้ำ  การออกแบบของเขาใช้ถุงที่ทำด้วยหนังสัตว์ที่สามารถบรรจุน้ำให้เต็มเพื่อสำหรับการดำลงใต้น้ำของตัวยาน  มีการใช้กลไกในการบิดน้ำออกจากถุงและเป็นสาเหตุทำให้เรือลอยขึ้นสู่ผิวน้ำ  ในปี ค.ศ. 1749, [[นิตยสารสุภาพบุรุษ]] ([[Gentlemen's Magazine]]) รายงานว่าการออกแบบที่คล้ายคลึงกันนั้นได้รับการเสนอเป็นครั้งแรกโดย [[Giovanni Borelli]] เมื่อปี ค.ศ. 1680  การปรับปรุงการออกแบบเพิ่มเติมซบเซามานานกว่าศตวรรษ, จนกระทั่งมีการประยุกต์ใช้เทคโนโลยีใหม่ ๆ สำหรับการขับเคลื่อนและความมีเสถียรภาพของเรือดำน้ำขึ้น 

เรือดำน้ำที่ใช้ในทางทหารลำแรกคือเรือดำน้ำที่มีชื่อเรียกว่า [[เต่า (จุ่มใต้น้ำ)|*เต่า*]] ([[Turtle (submersible)|*Turtle'']]) (ปี พ.ศ. 2318), เป็นเครื่องอุปกรณ์กลไกที่มีรูปทรงเหมือนผลต้นโอ๊กที่ต้องคอยให้กำลังขับเคลื่อนด้วยมือซึ่งได้รับการออกแบบโดยนักประดิษฐ์ชาวอเมริกันชื่อ เดวิด บุชเนล (David Bushnell) โดยสามารถบรรทุกคนโดยสารได้เพียงคนเดียว  เป็นเรือดำน้ำลำแรกที่ได้รับการยืนยันแล้วว่าสามารถทำงานและเคลื่อนที่ใต้น้ำได้อย่างอิสระ และเป็นเรือลำแรกที่ใช้ใบพัดแบบเกลียว (screws) ในการขับเคลื่อน 

#### ศตวรรษที่ 19
alt=Illustration by Robert Fulton showing a "plunging boat"|thumb|ภาพวาดประกอบของโรเบิร์ต ฟุลตันแสดงเรือดำน้ำ "plunging boat"
ในปี ค.ศ.1800 ฝรั่งเศสได้สร้าง นอติลุส (Nautilus) ซึ่งเป็นเรือดำน้ำที่ขับเคลื่อนโดยพลังมนุษย์ ซึ่งออกแบบโดยโรเบิร์ต ฟุลตัน ชาวอเมริกัน  และได้ยกเลิกการทดลองไปในปี 1804 เช่นเดียวกับชาวอังกฤษ เมื่อพวกเขาได้พิจารณาการออกแบบเรือดำน้ำของฟุลตันใหม่

ในปี ค.ศ.1850 เรือดำน้ำชื่อ บฮันด์เทาคาร์ (BrandTaucher) ของ วิลเฮล์ม บาววาร์ (Wilhelm Bauer) ถูกสร้างขึ้นในประเทศเยอรมนี มันยังคงเป็นเรือดำน้ำที่เก่าแก่ที่สุดที่ยังคงเหลืออยู่ทั่วโลก 

#### สงครามโลกครั้งที่หนึ่ง
[thumb|[SM U-9]]
เรือดำน้ำทางทหารได้ส่งผลกระทบอย่างมีนัยสำคัญครั้งแรกในสงครามโลกครั้งที่หนึ่ง กองกำลังเรืออูของเยอรมนีได้เข้าร่วมปฏิบัติการในการรบครั้งแรกในมหาสมุทรแอตแลนติก และมีส่วนในการจมอาร์เอ็มเอส ลูซิเทเนีย ซึ่งเป็นจุดเริ่มต้นของการสงครามเรือดำน้ำแบบไม่จำกัด และมักถูกกล่าวถึงว่าเป็นสาเหตุหนึ่งที่สหรัฐอเมริกาได้เข้าสู่สงคราม


ไฟล์:SM U 1 800px.jpg|SM U-1 (Germany) ของกองทัพเรือจักรวรรดิเยอรมัน
ไฟล์:USS Shark - 19-N-6787.jpg|ยูเอสเอส ชาร์ค (SS-8) ของกองทัพเรือสหรัฐ
ไฟล์:SMU-5 Erprobung.jpg|SM U-5 (Austria-Hungary) ของกองทัพเรือออสเตรีย-ฮังการี
ไฟล์:Submarine-e1.jpg|เรือหลวงอี1 ของราชนาวี
ไฟล์:Sous Marin MONGE 1918.jpg|เรือดำน้ำฝรั่งเศสปาแป็ง ของกองทัพเรือฝรั่งเศส
ไฟล์:Regia Marina Nereide.jpg|เรือดำน้ำอิตาลีเนเรเด (ค.ศ. 1913) ของเรจามารีนา
ไฟล์:Submarine Kaiman.jpg|เรือดำน้ำรัสเซียไคมาน ของกองทัพเรือจักรวรรดิรัสเซีย
ไฟล์:Подводник №18.jpg|พอดโวนิค หมายเลข 18 ของกองทัพเรือบัลแกเรีย
ไฟล์:26-6-13 Toulon embarquement d'une torpille (...)Agence Rol btv1b53114824t 1 (cropped).jpg|เรือดำน้ำกรีซซีเฟียส (ค.ศ. 1913) ของกองทัพเรือกรีซ


#### สงครามโลกครั้งที่สอง
[thumb|[เรือดำน้ำชั้นอิ-400]]
ระหว่างสงครามโลกครั้งที่สอง เยอรมนีใช้เรือดำน้ำเพื่อสร้างความเสียหายในยุทธนาวีแห่งแอตแลนติก โดยเยอรมนีพยายามตัดเส้นทางเสบียงของอังกฤษด้วยการจมเรือสินค้ามากกว่าที่อังกฤษจะทดแทนได้ เรือพาณิชย์เหล่านี้มีความสำคัญอย่างยิ่งในการจัดหาอาหารให้กับประชากรของสหราชอาณาจักร


ไฟล์:U35 Kriegsmarine.jpg|เรือดำน้ำเยอรมัน อู-35 (ค.ศ. 1936) ของครีคส์มารีเนอ
ไฟล์:USS Harder;0825713.jpg|ยูเอสเอส ฮาร์เดอร์ (SS-257) ของกองทัพเรือสหรัฐ
ไฟล์:I-68.jpg|เรือดำน้ำญี่ปุ่น อิ-168 ของกองทัพเรือจักรวรรดิญี่ปุ่น
ไฟล์:HMS Upholder.jpg|เรือหลวงอัพโฮลเดอร์ (P37) ของราชนาวี
ไฟล์:Surcouf FRA.jpg|เรือดำน้ำฝรั่งเศสเซอร์คูฟ ของกองทัพเรือฝรั่งเศส
ไฟล์:35c0kmw - scire.jpg|เรือดำน้ำอิตาลีซีเร (ค.ศ. 1938) ของเรจามารีนา
ไฟล์:Russian stamp 304 S-13 1996.jpg|เรือดำน้ำโซเวียต เอส-13 ของกองทัพเรือโซเวียต
ไฟล์:Iku-Turso.jpg|เรือดำน้ำฟินแลนด์อิคู-เทอร์ซู ของกองทัพเรือฟินแลนด์
ไฟล์:Hr.Ms. O 24 (2158 005773).jpg|เรือดำน้ำเนเธอร์แลนด์ โอะ 24 ของกองทัพเรือเนเธอร์แลนด์
ไฟล์:Lodz podw. Rys do 1934 (81495350).jpg|เรือดำน้ำโปแลนด์ลิงซ์ ของกองทัพเรือโปแลนด์
ไฟล์:เรือหลวงมัจฉาณุ HTMS Matchanu.jpg|เรือหลวงมัจฉาณุ ของกองทัพเรือไทย
ไฟล์:Marsuinul launching.jpg|เอ็นเอ็มเอส มาร์ซุยนูล ของกองทัพเรือโรมาเนีย
ไฟล์:EWallveelaevLembit.jpg|อีเอ็มแอล เลมบิต ของกองทัพเรือเอสโตเนีย
ไฟล์:Yugoslav submarine Hrabri.jpg|เรือดำน้ำยูโกสลาเวียฮราบรี ของกองทัพเรือยูโกสลาเวีย
ไฟล์:Turkish submarine Oruc Reis 1942.jpg|ทีซีจี โอรุคเรอีส (ค.ศ. 1942) ของกองทัพเรือตุรกี


## การดำน้ำของเรือ
thumb
เราสามารถควบคุมทิศทางการเคลื่อนที่ของเรือดำน้ำได้ด้วยการบังคับหางเสือเรือให้ไปทางซ้ายหรือทางขวา มีใบพัดที่สร้างแรงผลักให้เรือดำน้ำเคลื่อนที่ไปข้างหน้า เราสามารถทำให้เรือดำน้ำจมน้ำ ลอยอยู่บนผิวน้ำหรือแม้กระทั่งลอยอยู่ใต้น้ำได้ เมื่อวัตถุชิ้นหนึ่งอยู่ใต้น้ำ น้ำจะถูกแทนที่ด้วยวัตถุอีกชิ้นนั้นในปริมาตรที่เท่ากัน น้ำหนักและปริมาตรเป็นสิ่งที่ทำให้วัตถุชิ้นหนึ่งจมหรือลอย หากเราโยนไม้ท่อนหนึ่งลงในน้ำ ไม้ท่อนนั้นจะเข้าไปแทนที่น้ำ ในขณะที่น้ำจะมีแรงดันกลับทำให้ไม้ลอยน้ำขึ้นมา ถ้าเราเปรียบเทียบน้ำหนักของไม้กับน้ำที่มีปริมาตรเท่ากันจะพบว่า ไม้มีปริมาตรที่เบากว่า ดังนั้น น้ำจึงมีกำลังพอที่จะรองรับไม้ท่อนนั้นไม่ให้จมลงใต้น้ำหากเราเปลี่ยนจากไม้เป็นก้อนหินซึ่งมีน้ำหนักมากกว่าน้ำ ก้อนหินก็จะจมลงอย่างรวดเร็วเนื่องจากน้ำไม่สามารถจะรองรับน้ำหนักของก้อนหินไว้ได้ หากเราลองใช้ขวดพลาสติกที่มีน้ำหนักเบานำมาเติมน้ำลงไปครึ่งขวดแล้วนำขวดนั้นไปใส่ในน้ำ เราเห็นว่าขวดจะจมลงไปเพียงแค่ส่วนที่มีน้ำอยู่เนื่องจากน้ำหนักของน้ำที่อยู่ในขวดนั้นมีพอ ๆ กับน้ำภายนอกขวดที่ถูกแทนที่ แต่ถ้าเราใส่น้ำจนเต็มขวด ขวดใบนั้นก็จะจมน้ำ เนื่องจากน้ำหนักของขวดขณะนั้นเท่ากันหรืออาจจะมากกว่าน้ำที่ถูกแทนที่ เรือดำน้ำใช้หลักการนี้ในการดำลงใต้น้ำและกลับขึ้นสู่ผิวน้ำ วิธีการก็คือ ลดหรือเพิ่มปริมาณของน้ำและอากาศที่อยู่ในถังอับเฉาให้เหมาะสม เวลาที่ถังอับเฉามีแต่อากาศ น้ำหนักของเรือก็จะน้อยกว่าน้ำ ทำให้เรือลอยอยู่บนผิวน้ำได้ แต่ถ้าหากในถังอับเฉามีน้ำอยู่เต็ม น้ำหนักของเรือก็จะมากกว่าน้ำซึ่งก็จะทำให้เรือจมลงใต้น้ำ หากเราต้องการให้เรือลอยขึ้น สามารถทำได้โดยการปล่อยอากาศที่ถูกอัดเอาไว้ในถังอัดอากาศเพื่อดันน้ำออกไปจากถึงอับเฉา เมื่อปริมาณน้ำลดลง เรือก็จะมีน้ำหนักน้อยลงจนถึงระดับที่เบากว่าน้ำ ทำให้เรือสามารถลอยขึ้นเหนือผิวน้ำได้

เมื่อต้องการดำลงใต้น้ำลึกอีกครั้งก็สูบน้ำเข้ามาในถังอับเฉา โดยปกติแล้วเราก็จะเพิ่มน้ำเข้าไปจนกระทั่งน้ำหนักของเรือเพิ่มขึ้นจนเท่ากับน้ำหนักของน้ำ
เพียงเท่านี้เรือก็สามารถเคลื่อนที่อยู่ใต้น้ำได้

## รายชื่อประเทศที่มีเรือดำน้ำ
thumb|center|700px|สีส้มเป็นประเทศที่มีเรือดำน้ำพลังงานนิวเคลียร์ , สีเขียวเป็นประเทศที่มีเรือดำน้ำปกติ

### รายชื่อประเทศที่ประจำการเรือดำน้ำ
[thumb|right|[Type 212 submarine ของกองทัพเรือเยอรมันในอู่ต่อเรือ]]
[thumb|right|[Akula-class submarine ของกองทัพเรือรัสเซีย]]
[thumb|right|ยูเอสเอส ลอสแอนเจลิส ของ[กองทัพเรือสหรัฐ]]
[thumb|right|[Han-class submarine ของกองทัพเรือจีน]]

* แอลจีเรีย
* อาร์เจนตินา
* ออสเตรเลีย
* อาเซอร์ไบจาน
* บังกลาเทศ
* บราซิล
* แคนาดา
* ชิลี
* โคลอมเบีย
* คิวบา
* เอกวาดอร์
* อียิปต์
* ฝรั่งเศส
* เยอรมนี
* กรีซ
* อินเดีย
* อินโดนีเซีย
* อิหร่าน
* อิตาลี
* อิสราเอล
* ญี่ปุ่น
* มาเลเซีย
* พม่า
* เนเธอร์แลนด์
* เกาหลีเหนือ
* นอร์เวย์
* ปากีสถาน
* สาธารณรัฐประชาชนจีน
* สาธารณรัฐจีน (ไต้หวัน)
* เปรู
* โปแลนด์
* โปรตุเกส
* รัสเซีย
* สิงคโปร์
* แอฟริกาใต้
* เกาหลีใต้
* สเปน
* สวีเดน
* ไทย
* ตุรกี
* สหราชอาณาจักร
* สหรัฐ
* เวเนซุเอลา
* เวียดนาม

### เรือดำนํ้าติดขีปนาวุธทางยุทธศาสตร์
[thumb|right|[เรือหลวงแวนการ์ด (S28)|เรือหลวงแวนการ์ด, ราชนาวี]]
* จีน – Type 094 submarine, Type 092 submarine
* ฝรั่งเศส – Triomphant class
* รัสเซีย – Typhoon class, Delta class และ Borei class
* สหราชอาณาจักร – Vanguard class
* สหรัฐ – Ohio class
* อินเดีย – Arihant class

### รายชื่อประเทศที่ประจำการเรือดำนํ้าพลังงานนิวเคลียร์
[thumb|right|[เรือดำน้ำชั้นเวอร์จิเนีย ของกองทัพเรือสหรัฐ]]
* ออสเตรเลีย (อนาคต)
* บราซิล (อนาคต)
* ฝรั่งเศส
* อินเดีย
* จีน
* รัสเซีย
* เกาหลีใต้ (อนาคต)
* สหราชอาณาจักร
* สหรัฐ

### รายชื่อประเทศที่เคยประจำการเรือดำน้ำ
* แอลเบเนีย (ปลดประจำการในปี 1998)
* อาร์เจนตินา
* ออสเตรีย-ฮังการี (เรือดำน้ำใช้ไม่ได้หลังจากประเทศล่มสลาย-ไม่มีทางออกสู่ทะเล)
* บัลแกเรีย (ปลดประจำการในปี 2011)
* คิวบา
* เดนมาร์ก (ปลดประจำการในปี 2003)
* เอสโตเนีย (เรือดำน้ำทั้งหมดถูกยึดโดยโซเวียตในปี 1940)
* ฟินแลนด์ (ปลดประจำการในปี 1945)
* ลัตเวีย (เรือดำน้ำทั้งหมดถูกยึดโดยโซเวียตในปี 1940)
* ลิเบีย
* โรมาเนีย
* เซอร์เบียและมอนเตเนโกร (เรือดำน้ำใช้ไม่ได้หลังจากประเทศล่มสลาย-ไม่มีทางออกสู่ทะเล)
* สหภาพโซเวียต (เรือดำน้ำทั้งหมดถูกยึดโดยรัสเซียในปี 1991)
* ซีเรีย (ปลดประจำการในปี 1992)
* ไทย (ประจำการปี 1938-1951)
* ยูเครน (เรือดำน้ำได้ถูกรวมเข้ากับกองทัพเรือรัสเซียในการลงประชามติว่าด้วยสถานภาพของไครเมียในปี 2014)

## ดูเพิ่ม
* ภาพยนตร์เรือดำน้ำ
* เรือดำน้ำในอาเซียน

## อ้างอิง

## แหล่งข้อมูลอื่น


หมวดหมู่:ยานพาหนะพลังงานไฟฟ้า
หมวดหมู่:สิ่งประดิษฐ์ของอังกฤษ
หมวดหมู่:สิ่งประดิษฐ์ของเนเธอร์แลนด์